CELEX: 
Language: lt
Date: 2020-02-13 00:00:00
Title: KOMISIJOS DELEGUOTASIS REGLAMENTAS (ES) …/... kuriuo dėl pereinamojo laikotarpio priemonių, taikomų prekybai vynuogių produktų atsargomis, ištaisomas Deleguotasis reglamentas (ES) 2019/934

EUROPOS
                           KOMISIJA

                                                  Briuselis, 2020 02 13
                                                  C(2020) 672 final

                KOMISIJOS DELEGUOTASIS REGLAMENTAS (ES) …/...

                                          XXX

     kuriuo dėl pereinamojo laikotarpio priemonių, taikomų prekybai vynuogių produktų
                atsargomis, ištaisomas Deleguotasis reglamentas (ES) 2019/934

LT                                                                                      LT
 ---pagebreak---                                AIŠKINAMASIS MEMORANDUMAS

     1.      DELEGUOTOJO AKTO BENDROSIOS APLINKYBĖS
     2019 m. kovo 12 d. buvo priimtas Komisijos deleguotasis reglamentas (ES) 2019/934, kuriuo
     papildomos Europos Parlamento ir Tarybos reglamento (ES) Nr. 1308/2013 nuostatos,
     įskaitant nuostatas dėl leidžiamų vynininkystės metodų ir vynuogių produktų gamybai ir
     laikymui taikytinų apribojimų. Deleguotuoju reglamentu (ES) 2019/934 pakeičiamas ir
     panaikinamas Komisijos reglamentas (EB) Nr. 606/2009, kuriuo nustatomi leidžiami
     vynininkystės metodai ir apribojimai, taikomi vynuogių produktams ES.
     Šiuo deleguotojo reglamento projektu ištaisoma Deleguotojo reglamento (ES) 2019/934 15
     straipsnyje esanti klaida siekiant užtikrinti galimybę prekiauti vynuogių produktais,
     pagamintais nuo Deleguotojo reglamento (ES) 2019/934 įsigaliojimo iki jo taikymo pradžios
     dienos.

     2.      KONSULTACIJOS PRIEŠ PRIIMANT AKTĄ
     2019 m. liepos 10 d. Italija paprašė Komisijos patikslinti Komisijos reglamento (EB)
     Nr. 606/2009 panaikinimo ir Deleguotojo reglamento (ES) 2019/934 įsigaliojimo ir taikymo
     pradžios datas.

      Išanalizavusi Deleguotojo reglamento (ES) 2019/934 15 straipsnį (pereinamojo laikotarpio
     priemonės) ir 17 straipsnį (įsigaliojimas ir taikymas), Komisija nustatė, kad 15 straipsnyje yra
     klaida, – jame turėtų būti nurodyta Deleguotojo reglamento (ES) 2019/934 taikymo pradžios,
     o ne įsigaliojimo diena.

     Todėl 2019 m. liepos 17 d. ir 2019 m. gruodžio 5 d. Bendro žemės ūkio (vyno) rinkų
     organizavimo ekspertų grupės posėdžiuose Komisija informavo ekspertus apie poreikį
     ištaisyti Deleguotąjį reglamentą (ES) 2019/934 ir apie siūlomą pataisą.

     Prieštaravimų dėl to pareikšta nebuvo.

     3.      DELEGUOTOJO AKTO TEISINIAI ASPEKTAI
     Deleguotojo reglamento (ES) 2019/934 15 straipsnį reikia pataisyti, kad jį būtų galima taikyti
     produktams, pagamintiems pagal Komisijos reglamento (EB) Nr. 606/2009 nuostatas nuo
     deleguotojo reglamento įsigaliojimo dienos (2019 m. birželio 27 d.) iki jo taikymo pradžios
     dienos (2019 m. gruodžio 7 d.).

      Pagal dabartinę formuluotę leidžiama prekiauti vynuogių produktais, pagamintais pagal
     Komisijos reglamentą (EB) Nr. 606/2009 iki Deleguotojo reglamento (ES) 2019/934
     įsigaliojimo dienos, bet ne nuo to reglamento įsigaliojimo iki jo taikymo pradžios dienos.
     Siekiant sudaryti sąlygas prekiauti 2019 m. derliaus vynuogių produktais Deleguotojo
     reglamento (ES) 2019/934 15 straipsnyje nurodyta įsigaliojimo diena turi būti pakeista
     taikymo pradžios diena.
     Kadangi šiuo pakeitimu iš esmės keičiamas deleguotojo akto turinys, tinkama priemonė yra
     Komisijos deleguotasis reglamentas, kuriuo iš dalies ištaisomas Deleguotasis reglamentas
     (ES) 2019/934. Jis bus taikomas, jei per du mėnesius (šis laikotarpis gali būti pratęstas dar
     dviem mėnesiais) Europos Parlamentas arba Taryba nepareikš prieštaravimų.

LT                                                  1                                                   LT
 ---pagebreak--- LT   2   LT
 ---pagebreak---                      KOMISIJOS DELEGUOTASIS REGLAMENTAS (ES) …/...

                                                        XXX

         kuriuo dėl pereinamojo laikotarpio priemonių, taikomų prekybai vynuogių produktų
                    atsargomis, ištaisomas Deleguotasis reglamentas (ES) 2019/934

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2013 m. gruodžio 17 d. Europos Parlamento ir Tarybos reglamentą (ES)
     Nr. 1308/2013, kuriuo nustatomas bendras žemės ūkio produktų rinkų organizavimas ir
     panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001
     ir (EB) Nr. 1234/20071, ypač į jo 75 straipsnio 2 dalį ir 80 straipsnio 4 dalį,
     kadangi:
     (1)     Komisijos deleguotuoju reglamentu (ES) 2019/9342 pakeičiamas ir panaikinamas
             Komisijos reglamentas (EB) Nr. 606/20093. Paskelbus Deleguotąjį reglamentą (ES)
             2019/934 pastebėta klaida teksto redakcijoje visomis kalbomis;
     (2)     ta klaida yra susijusi su prekybai vynuogių produktų atsargomis taikomomis
             pereinamojo laikotarpio priemonėmis, nustatytomis Deleguotojo reglamento (ES)
             2019/934 15 straipsnyje. Reglamentas (EB) Nr. 606/2009 taikytas iki 2019 m.
             gruodžio 6 d. Deleguotasis reglamentas (ES) 2019/934 įsigaliojo 2019 m. birželio
             27 d. Kad ūkio subjektai turėtų pakankamai laiko prisitaikyti prie naujų taisyklių, buvo
             nuspręsta, kad to reglamento taikymo pradžios data yra 2019 m. gruodžio 7 d.;

     (3)     taigi, Deleguotojo reglamento (ES) 2019/934 15 straipsnyje nustatytos pereinamojo
             laikotarpio priemonės buvo skirtos tam, kad būtų galima pateikti rinkai vynuogių
             produktus, pagamintus pagal Reglamentą (EB) Nr. 606/2009 iki Deleguotojo
             reglamento (ES) 2019/934 taikymo pradžios dienos. Tačiau 15 straipsnyje nurodyta
             Deleguotojo reglamento (ES) 2019/934 įsigaliojimo, o ne taikymo pradžios diena. Tai
             turi nenumatytų pasekmių: naujo 2019 m. derliaus vynuogių produktais, pagamintais
             pagal Reglamentą (EB) Nr. 606/2009, negali būti prekiaujama, jei jie buvo pagaminti
             įsigaliojimo dieną arba po jos;

     1
              OL L 347, 2013 12 20, p. 671.
     2
              2019 m. kovo 12 d. Komisijos deleguotasis reglamentas (ES) 2019/934, kuriuo papildomos Europos
              Parlamento ir Tarybos reglamento (ES) Nr. 1308/2013 nuostatos dėl vynuogių auginimo zonų, kuriose
              galima padidinti alkoholio koncentraciją, leidžiamų vynininkystės metodų ir apribojimų, taikytinų
              vynuogių produktų gamybai ir laikymui, mažiausios procentinės alkoholio koncentracijos šalutiniuose
              produktuose bei tų produktų šalinimo ir OIV bylų paskelbimo (OL L 149, 2019 6 7, p. 1).
     3
              2009 m. liepos 10 d. Komisijos reglamentas (EB) Nr. 606/2009, kuriuo nustatoma tam tikra Tarybos
              reglamento (EB) Nr. 479/2008 taikymo vynuogių produktų kategorijoms, vynininkystės metodams ir jų
              apribojimams tvarka (OL L 193, 2009 7 24, p. 1).

LT                                                        3                                                         LT
 ---pagebreak---      (4)    siekiant sudaryti sąlygas prekiauti vynuogių produktais, pagamintais pagal
            Reglamentą (EB) Nr. 606/2009 nuo 2019 m. birželio 27 d. iki gruodžio 6 d.,
            pereinamojo laikotarpio priemonės, nustatytos Deleguotojo reglamento (ES) 2019/934
            15 straipsnyje, turėtų būti ištaisytos, kad apimtų tą laikotarpį;
     (5)    todėl Deleguotasis reglamentas (ES) 2019/934 turėtų būti atitinkamai ištaisytas;
     (6)    Deleguotajame reglamente (ES) 2019/934 esanti klaida turi būti ištaisyta, kad būtų
            galima prekiauti vynuogių produktais, pagamintais nuo 2019 m. birželio 27 d. iki
            gruodžio 6 d. Dėl šios priežasties šis taisomasis reglamentas turėtų būti taikomas
            atgaline data nuo 2019 m. birželio 27 d.,
     PRIĖMĖ ŠĮ REGLAMENTĄ:

                                                1 straipsnis
     Deleguotasis reglamentas (ES) 2019/934 ištaisomas taip:
     15 straipsnis pakeičiamas taip:

                                               „15 straipsnis
                                 Pereinamojo laikotarpio priemonės

     Iki šio reglamento taikymo pradžios dienos pagal iki tos dienos galiojusias taisykles
     pagamintų vynuogių produktų atsargos gali būti pateikiamos vartoti žmonėms.“

                                                2 straipsnis
     Šis reglamentas įsigalioja trečią dieną po jo paskelbimo Europos Sąjungos oficialiajame
     leidinyje.
     Jis taikomas nuo 2019 m. birželio 27 d.

     Šis reglamentas privalomas visas ir tiesiogiai taikomas visose valstybėse narėse.
     Priimta Briuselyje

                                                   Komisijos vardu
                                                   Pirmininkė
                                                   Ursula VON DER LEYEN

LT                                                   4                                           LT